Չնայած որ այսօր կադրաստրային արժեքը ցածր է, բայց մեծահարուստները այդ փոքր արժեքի համար նախատեսված գույքահարկը չեն վճարում այնքան, որքան նախատեսված է: Օրինակ՝ Սամվել Ալեքսանյանն իր շքեղ առանձնատան համար վճարում է ընդամենը 38 հազար դրամ, Գագիկ Ծառուկյանն իր «Փարավոն» ռեստորանի համար վճարած գույքահարկը գաղտնիք է համարում եւ այլն: Ինչպե՞ս եք պատկերացնում, օրինակ՝ Մալաթիա Սեբաստիայի թաղապետարանի աշխատակիցները Սամվել Ալեքսանյանից իր տան համար կլորիկ գույքահարկ պահանջեին: Պատկերացնո՞ւմ եք, թե նրանց հետ ինչ տեղի կունենար: Բայց եթե նույն թաղամասից շարքային մեկը հանկարծ չվճարի իր բնակարանի գույքահարկը, ապա միանգամից կզանգեն տուն, ապա կդիմեն ԴԱՀԿ, որպեսզի կալանք դրվի տվյալ մարդու հաշիվներին՝ ինչ է թե մի քանի հազար դրամ գույքահարկը ժամանակին չի վճարել: Կամ նույնը պատկերացրեք Առինջ գյուղի գյուղապետարանի աշխատակիցների դեպքում, երբ նրանք հաշվարկում են Ծառուկյանի տան գույքահարկը եւ կլորիկ գումար են պահանջում: